Clujenii renunță la viața la bloc. Care sunt orașele unde a crescut cererea pentru case.
Cererea pentru case a crescut cu peste 50% în ultimele luni. Clujul se află pe locul 2 la cerere. A crescut și cererea pentru apartamentele mari.
Pandemia ne schimbă preferințele și în materie de locuințe. Tot mai mulți români caută să cumpere o casă și să renunțe la viața la bloc.Când vine vorba de o locuință, fie că o cumpără sau o închiriază aceștia se uită în principal la suprafața construită, suprafața terenului, locația, dar și la preț.Totodată a crescut și cererea pentru apartamentele mari, în special cele cu terase mari sau grădini. Interesul pentru apartamentele mari a crescut cu peste 17% anul acesta față de anul trecut.Raisa Humeniuc, corespondent Aleph News, îți spune care sunt orașele din țară unde a crescut cererea pentru case și apartamente mari: "Cele mai multe cereri s-au înregistrat în București, Cluj și Brașov. Este clar că oamenilor le este teamă de un nou lockdown și atunci caută noi locuințe unde pot să se desfășoare, să lucreze de acasă sau să se bucure de aer curat în grădină sau pe terasă.“.